smcproject/ml-wiki-sentences huggingface dataset:
ഇതിനായി 55-ാമത് ഫിലിംഫെയർ അവാർഡ് ദാന ചടങ്ങിൽ ഇതേ വിഭാഗത്തിൽ മറ്റൊരു നോമിനേഷൻ ലഭിച്ചു.
2012 ൽ റാവു എ.ആർ. റഹ്മാനുമായി ചേർന്ന് അവതരിപ്പിച്ച ജബ് തക് ഹായ് ജാനിലെ "ഇഷ്ക് ഷാവ" എന്ന ഗാനം വാണിജ്യ വിജയമായിരുന്നു.
തുടർന്ന് ധൂം 3 (2013) ൽ നിന്ന് പ്രീതം രചിച്ച " മലംഗ് ", വിശാൽ-ശേഖറിന്റെ ബാംഗ് ബാംഗ്!
ലെ (2014) " മെഹർബാൻ " എന്നിവയും വാണിജ്യ വിജയമായിരുന്നു.
അമിത് ത്രിവേദിയുമായുള്ള റാവുവിന്റെ സഹകരണത്തെ പ്രത്യേകിച്ചും "ആനന്ദകരമായ കേൾവികൾ" എന്ന് വിശേഷിപ്പിച്ച ലൂട്ടേര (2013)യിലെ "മൻ‌മാർ‌സിയാൻ" പോലുള്ള ഗാനങ്ങൾ നിരൂപക പ്രശംസ നേടി.
പ്രശസ്തവും നിരൂപക പ്രശംസ നേടിയതുമായ കോക്ക് സ്റ്റുഡിയോ പാകിസ്താൻ പ്രക്ഷേപണം ചെയ്ത പാർ ചാനാ ദേ" (2016) എന്ന ഗാനത്തിലൂടെ ഇന്ത്യയിൽ നിന്നുള്ള ആദ്യ സംഗീതജ്ഞ എന്ന ബഹുമതി അവർക്ക് ലഭിച്ചു. എ ദിൽ ഹായ് മുഷ്കിൽ സൗണ്ട് ട്രാക്കിന്റെ (2016) ഡീലക്സ് പതിപ്പിൽ നിന്ന് " ആജ് ജാനെ കി സിദ് നാ കരോ " എന്ന ഗാനത്തിൽ റാവുവിന് ശബ്ദത്തിന് നിരൂപക പ്രശംസ ലഭിച്ചു.
ഈ നേട്ടങ്ങൾ റാവുവിനെ ഇന്ത്യയിലെ മികച്ച വനിതാ ഗായികമാരിൽ ഒരാളാക്കി മാറ്റി.
തന്റെ പാട്ടുകളിൽ പുതിയ സ്റ്റൈലുകൾ പരീക്ഷിച്ചതിനും വ്യത്യസ്ത രീതിയിൽ പാടുന്നതിനും റാവു മാധ്യമങ്ങളിൽ പ്രത്യേകിച്ചും അറിയപ്പെടുന്നു.
സംഗീത ജീവിതത്തിലെ ഏറ്റവും വലിയ പ്രചോദനമായി പിതാവിനെ കരുതുന്ന റാവു നിരവധി കാരണങ്ങളാൽ ചാരിറ്റബിൾ ഓർഗനൈസേഷനുകളെ പിന്തുണച്ചിട്ടുണ്ട്.
1984 ഏപ്രിൽ 11 ന് ജംഷദ്‌പൂരിൽ ജനിച്ച റാവുവിന് തുടക്കത്തിൽ അപക്ഷ റാവു എന്നാണ് പേര് നൽകിയിരുന്നതെങ്കിലും പിന്നീട് ശിൽപ റാവു എന്നാക്കി മാറ്റി.
അവളുടെ അഭിപ്രായത്തിൽ, ശിൽ‌പ എന്ന പേരുമായി അവൾ കൂടുതൽ ബന്ധപ്പെട്ടിരിക്കുന്നു, കാരണം പേരിന് "കലയുമായി ബന്ധമുണ്ട്".
സംഗീതത്തിൽ ബിരുദം നേടിയ അച്ഛൻ എസ് വെങ്കട്ട് റാവുവിന്റെ അദ്ധ്യാപനവും നിർദ്ദേശത്തിലൂടെയും കുട്ടിക്കാലത്ത് തന്നെ അവർ പാടാൻ തുടങ്ങി.
വ്യത്യസ്ത രാഗങ്ങളുടെ "സൂക്ഷ്മതകൾ" മനസ്സിലാക്കാൻ അദ്ദേഹം റാവുവിനെ പഠിപ്പിച്ചു.
"അദ്ദേഹത്തിന്റെ അദ്ധ്യാപന രീതി താൽക്കാലികവും അതേ സമയം വളരെ ഫലപ്രദവുമായിരുന്നു. കാരണം ഇത് എന്നിൽ താത്പര്യം ജനിപ്പിക്കാൻ രൂപകൽപ്പന ചെയ്തതാണ്".
വിദ്യാഭ്യാസത്തിനായി റാവു ലിറ്റിൽ ഫ്ലവർ സ്കൂളിലേക്കും ജംഷദ്‌പൂരിലെ ലയോള സ്കൂളിലേക്കും പോയി, അവിടെ സ്കൂളിലെ ഗായകസംഘത്തിന്റെ ഭാഗമായിരുന്നു.
1997-ൽ മുംബൈ യൂണിവേഴ്സിറ്റിയിൽ നിന്ന് സ്റ്റാറ്റിസ്റ്റിക്സിൽ ബിരുദാനന്തര ഡിപ്ലോമ ചെയ്യുന്നതിനായി കുടുംബത്തോടൊപ്പം മുംബൈ സന്ദർശിച്ചു.
അവലംബം പുറത്തേക്കുള്ള കണ്ണികൾ Shilpa Rao എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ശിൽപ റാവു
ശിൽപ്പ ഷെട്ടി ഇംഗ്ലീഷ് വിലാസം https://ml.wikipedia.org/wiki/Shilpa_Shetty
ഇന്ത്യൻ ചലച്ചിത്ര രംഗത്തെ ഒരു അഭിനേത്രിയും മുൻ മോഡലുമാണ് ശിൽപ്പ ഷെട്ടി ( തുളു : ಶಿಲ್ಪ ಶೆಟ್ಟಿ; ജനനം: 8 ജൂൺ 1975).
1993 ൽ ബാസിഗർ എന്ന ചിത്രത്തിൽ അഭിനയിച്ചു തുടക്കം കുറിച്ച ശിൽപ്പ പിന്നീട് ഹിന്ദി , തമിഴ് , തെലുങ്ക് , കന്നട എന്നീ ഭാഷകളിലായി 50 ലധികം ചിത്രങ്ങളിൽ അഭിനയിച്ചിട്ടുണ്ട്.
കഴിഞ്ഞ ചില വർഷങ്ങളിൽ ശിൽപ്പ ചില വിവാദങ്ങളിൽപ്പെട്ട് മാധ്യമങ്ങളുടെ ശ്രദ്ധയിൽ വന്നിരുന്നു.
2007 ൽ ലണ്ടനിൽ വച്ച് നടന്ന സെലിബ്രിറ്റി ബിഗ് ബ്രദർ എന്ന ടെലിവിഷൻ റിയാലിറ്റി ഷോയിൽ 63% ശതമാനം വോട്ട് നേടി വിജയിച്ചു.
ശിൽപ്പ ജനിച്ചത് കർണ്ണാടകയിലെ മാംഗളൂർ എന്ന സ്ഥലത്ത് ബണ്ട് സമുദായത്തിൽപ്പെട്ട ഒരു പരമ്പരാഗത കുടുംബത്തിലാണ് ഒരു ഫാർമസൂട്ടീക്കൽ വ്യവസായിയായ സുരേന്ദ്രയുടെഉം സുനന്ദ ഷെട്ടിയുടെയും മൂത്ത മകളായിട്ടാണ് ശിൽപ്പ ജനിച്ചത്.
തന്റെ മാതൃഭാഷ തുളു ആണെങ്കിലും മറ്റ് ധാരാളം ഭാഷകളും  ശിൽപ്പ സംസാരിക്കും.
ആദ്യ കാല വിദ്യാഭ്യാസം മുംബൈയിലെ ചെമ്പൂർ എന്ന സ്ഥലത്തായിരുനു.
പിന്നീട് മാടുംഗയിൽ കോളേജ് വിദ്യാഭ്യാസം തീർന്നു.
സ്കൂൾ കാലത്ത് തന്നെ ഭരതനാട്യം അഭ്യസിച്ചിരുന്നു.
കൂടാതെ കായിക മത്സരങ്ങളിലും താല്പര്യമുള്ള വ്യക്തിയായിരുന്നു ശിൽപ്പ.
കൂടാതെ കരാട്ടെയിൽ ബ്ലാക് ബെൽറ്റ് പദവിയും ലഭിച്ചിട്ടുണ്ട്.
ഇപ്പോൾ ശിൽപ്പ തന്റെ സഹോദരിയും ബോളിവുഡിലെ തന്നെ ഒരു മികച്ച നടിയായ ശമിത ഷെട്ടിയുടെ ഒപ്പം മുംബൈയിൽ താമസിക്കുന്നു.
1991 ൽ തന്റെ മോഡലിംഗ് ജീവിതം ശിൽപ്പ ആരംഭിച്ചു.
തന്റെ 16 വയസ്സിൽ ലിംകക്ക് വേണ്ടി ആദ്യമായി മോഡലായി.
1993 ൽ ആദ്യ ചിത്രമായ ബാസിഗർ എന്ന ചിത്രത്തിൽ അഭിനയിച്ചു.
ഷാരൂഖ് ഖാൻ , കാജോൾ എന്നിവരുടെ ഒപ്പം അഭിനയിച്ച ഈ ചിത്രം ഒരു വിജയമായിരുന്നു.
ഇതിലെ അഭിനയം മികച്ച സഹ നടിക്കുള്ള ഫിലിംഫെയർ പുരസ്കാരം ശിൽപ്പക്ക് നേടി കൊടുത്തു.
ഒരു നായിക പദവിയിൽ അഭിനയിച്ചത് 1994 ൽ ആഗ് എന്ന ചിത്രത്തിൽ ആയിരുന്നു.
പക്ഷേ ആ വർഷം തന്നെ അക്ഷയ് കുമാർ നായകനായി അഭിനയിച്ച മേൻ ഖിലാഡി തു അനാടി എന്ന ചിത്രം ഒരു വിജയമായി.
പക്ഷേ, ഇതിനു ശേഷം പലചിത്രങ്ങളും പരാജയമായി.
ഇതിന്റെ 1997 ൽ തെലുങ്കിൽ ചില ചിത്രങ്ങൾ ശ്രദ്ധേയമായി.
2000ൽ ഹിന്ദിയിൽ അഭിനയിച്ച ധട്കൻ എന്ന ചിത്രം വളരെ ശ്രദ്ധേയമായ ഒന്നായിരുന്നു.
പിന്നീട് 2004 ലും ശിൽപ്പയുടെ ചിത്രങ്ങൾ ഹിന്ദിയിൽ ശ്രദ്ധേയമായി.
ഫിർ മിലേംഗെ എന്ന ചിത്രത്തിൽ ഒരു എയ്‌ഡ്‌സ് രോഗിയുടെ വേഷത്തിൽ അഭിനയിച്ചത് വളരെയധികം ശ്രദ്ധേയമായി.
2005ൽ ദസ് എന്ന ചിത്രത്തിൽ അഭിനയിച്ചു.
ഇതിലെ ആക്ഷൻ വേഷം വിജയമായിരുന്നു.
തന്റെ അഭിനയ ജീവിതത്തിലെ മികച്ച വർഷമായിരുന്നത് 2007 ആയിരുന്നു.
ലൈഫ് ഇൻ എ മെട്രോ എന്ന ചിത്രം ശ്രദ്ധയാകർഷിച്ചു.
സെലിബ്രിറ്റി ബിഗ് ബ്രദർ 2007
2007 ലെ യു.കെ സെലിബ്രിറ്റി ബിഗ് ബ്രദർ എന്ന ടെലിവിഷൻ റീയാലിറ്റി പരിപാടീയിൽ ശിൽപ്പ ഷെട്ടി വിജയിയായി.
ഈ വിദേശ ചാനൽ പരിപാടിയിൽ വിജയിയകുന്ന  ആദ്യത്തെ ഇന്ത്യൻ ആയിരുന്നു ശിൽപ്പ.
ബിഗ് ബോസ്സ്
ഓഗസ്റ്റ് 17 , 2008 ൽ ശിൽപ്പ ഇന്ത്യൻ ചാനലിലെ റിയാലിറ്റി പരിപാടിയായ ബിഗ് ബോസ് എന്ന റീയാലിറ്റി പരിപാടിയുടെ രണ്ടാം ഭാഗത്തിൽ അവതാരകയായി.
തന്റെ അഭിനയ ജീവിതത്തിനിടക്ക് ധാരാളം നടന്മാരുമായുള്ള പ്രണയ കഥ മാധ്യമങ്ങളിൽ ശ്രദ്ധ നേടി.
ആദ്യ കാലത്ത് നടൻ അക്ഷയ് കുമാറുമായി പ്രണയത്തിലായി.
പക്ഷേ, ഇവർ 2000 ൽ പിരിഞ്ഞു.
വിവാദങ്ങൾ മാഫിയ ബന്ധം
മേയ് 2003 ൽ ശിൽപ്പ ഷെട്ടിയുടെ മാതാപിതാക്കളും മുംബൈ അധോലോകവുമായി ബന്ധമുണ്ടെന്ന് ആരോപണം വരുകയും മുംബൈ പോലീസ് ഇവർക്കെതിരെ അറസ്റ്റ് വാറണ്ട് ഇറക്കുകയും ചെയ്തിരുന്നു.
ശിൽപ്പയുടെ പിതാവിന്റെ വ്യവസായിക എതിരാളിയാണ് ഈ പരാതി കൊടുത്തത്.
ഇവർ പിന്നീട് ഈ കാര്യം മാധ്യമങ്ങളിൽ തിരസ്കരിച്ചിരുന്നു.
പക്ഷേ, പോലീസിന്റെ അന്വേഷണത്തിൽ ചില തെളിവുകൾ ഇവർക്കെതിരെ ലഭിച്ചിരുന്നു.
ജൂൺ 20 ന് സുരേന്ദ്ര ഷെട്ടി അറസ്റ്റ് ചെയ്യപ്പെട്ടു.
ഈ സമയത്ത് വിദേശത്ത് ആയിരുന്ന ശിൽപ്പയെ തിരിച്ചു വന്ന ശേഷം പോലിസ് ചോദ്യം ചെയ്യുകയും ചെയ്തു.
ഈ കേസ് ഇപ്പോഴും അവസാന വിധി പറഞ്ഞിട്ടില്ല.
ഇതു കൂടാതെ  പല വിവാദങ്ങളിലും പെട്ടിരുന്നു.
ഇതിൽ പ്രധാനം ബിഗ് ബ്രദർ റിയാലിറ്റി പരമ്പരയിലെ റേസിസം വിവാദത്തിലും, പിന്നീട് തമിഴ് നാട് സർക്കാറിന്റെ ഒരു പത്രത്തിൽ വന്ന ചിത്രത്തിന്റെ പേരിൽ ഒരു കോടതി ഇവർക്കെതിരെ കേസ് ഫയൽ ചെയ്തിരുന്നു.
കൂടാതെ ഒരു പൊതു പരിപാടീയിൽ റീച്ചാർഡ് ഗിയർ എന്ന സെലിബ്രിറ്റി ശിൽപ്പയെ ചുംബിച്ചത് വിവാദമായിരുന്നു.
അവലംബം പുറത്തേക്കുള്ള കണ്ണികൾ Shilpa Shetty എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ശിൽപ്പ ഷെട്ടി Profile Page at BBC News Scandal with American actor Gere at AIDS awareness gathering (CNN article.) Interview with Shilpa on WHO.com Archived 2008-01-18 at the Wayback Machine .
ശിൽപ്പാ ഗുപ്ത ഇംഗ്ലീഷ് വിലാസം https://ml.wikipedia.org/wiki/Shilpa_Gupta
ഒരു ഭാരതീയ ചിത്രകലാകാരിയാണ് ശിൽപ്പാ ഗുപ്ത (ജനനം. 1976).
മുംബൈ കേന്ദ്രീകരിച്ച് പ്രവർത്തിക്കുന്നു.
മുംബൈയിൽ ജനനം.
കാണികൾക്കു പങ്കെടുക്കാവുന്ന ഇൻസ്റ്റലേഷനുകളാണ് ശിൽപ്പ സൃഷ്ടിക്കുന്നത്.
ഗോതെബോർഗ് ബയനിയൽ(2017, 2015), ഹവാന ബയനിയൽ(2015, 2006), എട്ടാം ബർലിൻ ബിനാലെ(2014), ഷാർജാ ബിനാലെ(2013), ന്യൂ മ്യൂസിയം ട്രിയനിൽ(2009), ബിനാലെ ഡെ ലിയോൺ(2009), ഗ്വാങ്ഷു ബിനാലെ(2008), യോക്കോഹാമ ട്രിനലെ(2008), ലിവർപൂൾ ബയനിയൽ(2006), കൊച്ചി മുസിരിസ് ബിനാലെ 2018 എന്നിവയിലും ഓക്ക്‌ലാന്റ്, സെവിൽ, സിയോൾ, ഹവാന, സിഡ്നി, ഷ്ങ്ഹായി ബിനലെകളിലും പങ്കെടുത്തിട്ടുണ്ട്.
കൊച്ചി മുസിരിസ് ബിനാലെ 2018 ഫോർ ഇൻ യുവർ ടങ്, ഐ കാൻ നോട്ട് ഫിറ്റ് - 100 ജയിൽഡ് പോയറ്റ്സ്, കാണുന്നവർ ഫോർ ഇൻ യുവർ ടങ്, ഐ കാൻ നോട്ട് ഫിറ്റ് - 100 ജയിൽഡ് പോയറ്റ്സ്
ഫോർ ഇൻ യുവർ ടങ്, ഐ കാൻ നോട്ട് ഫിറ്റ് - 100 ജയിൽഡ് പോയറ്റ്സ് എന്ന ശബ്ദ പ്രതിഷ്ഠാപനമാണ് അവതരിപ്പിച്ചത്.
കവിതത്താൾ തുളച്ചു നിൽക്കുന്ന നൂറു കുന്തങ്ങളിൽ വച്ചിരിക്കുന്ന സംസാരിക്കുന്ന നൂറു മൈക്കുകൾ ഈ സൃഷ്ടിയിലുണ്ട്.
ഓരോ മൈക്കിൽ നിന്നും ഒരേ സമയത്ത് മറ്റൊരു കവിയുടെ വരികൾ പുറപ്പെടും വിധമാണ് ഇത് സജ്ജീകരിച്ചിരിക്കുന്നത്.
ഇതിലെ ഓരോ കവിയും അവരവരുടെ കാലങ്ങളിൽ കവിതയുടെ പേരിലും രാഷ്ട്രീയത്തിന്റെ പേരിലും തുറുങ്കിൽ അടയ്ക്കപ്പെട്ടവരാണ്.
ശിസ്ത്
ശിവപ്പ നായക് നടപ്പിൽ വരുത്തിയ   ഒരു നികുതി വ്യവസ്ഥയാണ് ശിസ്ത് .
കൃഷി ഭൂമിയുടെ തരവും വിളവും അ‍‍‍‍‍നുസരി‍‍ച്ച് ഇതിൽ അഞ്ച് ‍തരം നികുതി ​ഉണ്ടാ‍യിരുന്നു.
ഏറെ ശ്രദ്ധേയമായ ഒരു പരിഷ്കാരമായിരുന്നു ഇത് .
ശിർക്ക് ഇംഗ്ലീഷ് വിലാസം https://ml.wikipedia.org/wiki/Shirk_(Islam) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ബഹുദൈവ വിശ്വാസമാണ് ശിർക്ക് ( അറബി : شرك ‬ ) എന്ന അറബി പദം കൊണ്ടുദ്ദേശിക്കുന്നത്.
ഇസ്ലാം ഏറ്റവും വലിയ പാപമായി ശിർക്കിനെ കാണുന്നു.
ഇസ്ലാമിന്റെ അടിത്തറയായ തൗഹീദിന്‌ (ഏകദൈവ വിശ്വാസം) വിരുദ്ധമാണിത്.
ശിർക്ക് അല്ലാഹു ഒരിക്കലും പൊറുക്കുകയില്ലെന്നും അത് ചെയ്യുന്നവന്റെ സൽക്കർമ്മങ്ങൾ നിഷ്ഫലമാണെന്നും ഖുർആൻ പറയുന്നു.
ശിർക്ക് ചെയ്ത് പശ്ചാത്തപിക്കാതെ മരണപ്പെട്ടവന്‌ സ്വർഗ്ഗം നിഷിദ്ധമാണെന്നും നരകത്തിൽ അവൻ സ്ഥിരവാസിയായിരിക്കുമെന്നും ഖുർആൻ പറയുന്നുണ്ട്.
ശിശുഭൃത ഇംഗ്ലീഷ് വിലാസം https://ml.wikipedia.org/wiki/Shishubhritha
ഒൻപത് അക്ഷരങ്ങൾ വീതമുള്ള വരികളും (ബൃഹതി ഛന്ദസ്സ്); ന ഗണം, ന' ഗണം, മ ഗണം എന്നിങ്ങനെ മൂന്ന് ഗണവും വരുന്ന വൃത്തത്തെ ശിശുഭൃത എന്നു പറയുന്നു.
ലക്ഷണം “ നനമ ശിശുഭൃതാവൃത്തം ” — " വൃത്തമഞ്ജരി എ.ആർ. രാജരാജവർമ്മ "
ത്രികങ്ങളായി രണ്ടു സർവ്വലഘുവും ഒരു സർവ്വഗുരുവുമായതിനാൽ 'നനമ' എന്ന് ഗണക്രമം.
രണ്ട് നഗണവും ഒരു മഗണവും യഥാക്രമത്തിൽ വന്നാൽ ശിശുഭൃത വൃത്തമായി.
അതായത് ആദ്യത്തെ ആറക്ഷരം ലഘു; ശേഷം മൂന്നക്ഷരം ഗുരു. 'ലലല।ലലല।ഗംഗംഗം' എന്ന് ചൊൽത്താളം.
ചൊല്ലാനും നല്ല ശബ്ദഭംഗിയുള്ള ഒരു താളമാണിത്.
വൃത്തമഞ്ജരിയിൽ ഇതിന് ഉദാഹരണ പദ്യം നല്കിയിട്ടില്ല.
നാട്യശാസ്ത്രത്തിൽ, മധുകരീ എന്നാണ്  ഭരതമുനി ഈ വൃത്തത്തിനു പേരുനല്കിയിട്ടുള്ളത്.
“ നവാക്ഷരകൃതേ പാദേ
ത്രീണി സ്യുർനൈധനാനി തു ഗുരൂണി യസ്യാഃ സാ നാമ്നാ ജ്ഞേയാ മധുകരീ യഥാ ”
എന്ന് അദ്ദേഹം ലക്ഷണം ചെയ്യുന്നു.
(ഒമ്പതക്ഷരമുള്ള പാദത്തിൽ ഒടുവിലത്തെ മൂന്നക്ഷങ്ങളും ഗുരുക്കളായിട്ടുള്ള വൃത്തം മധുകരി എന്ന പേരിൽ അറിയപ്പെടുന്നു) ഉദാഹണം “ കുസുമിതമപി പശ്യന്തി
വിവിധതരുഗണൈശ്ഛന്നം വനമതിശയഗന്ധാഢ്യം ഭ്രമതി മധുകരീ ഹൃഷ്ടാ ” — നാട്യശാസ്ത്രം “ കലപിലപലനാദത്തിൽ
കലരുമൊരു വിഭാതത്തിൽ കിളികൾ പകരുമീണത്തിൽ കുതുകമധുരമീ ഗാനം!
- ” — സുബ്രഹ്‌മണ്യൻ കുറ്റിക്കോൽ വൃത്തമഞ്ജരിയിലെ വൃത്തങ്ങൾ
ശിഷ്മാരെഫ്, അലാസ്ക
ശിഷ്മാരെഫ് അമേരിക്കൻ ഐക്യനാടുകളി ലെ സംസ്ഥാനമായ അലാസ്കയിലെ നോം സെൻസസ് ഏരിയയിൽ സ്ഥിതി ചെയ്യുന്ന ഒരു ചെറുപട്ടണവും ഗ്രാമവും കൂടിയാണ്.
ബെറിംഗ് കടലിടുക്കിന് വടക്കു ഭാഗത്തായി ചുക്ചി (Chukchi) കടലിൽ സരിഷെഫ് (Sarichef) ദ്വീപിലാണ് ഈ പട്ടണം സ്ഥിതി ചെയ്യുന്നത്.
പ്രധാനകരയിൽ നിന്ന് ദ്വീപിലേയ്ക്ക് 5 മൈൽ ദൂരമുണ്ട്.
ബെറിംഗ് ലാൻഡ് ബ്രിഡ്ജ് പ്രസേർവ്വിന് ഉള്ളിലായിട്ടാണ് പട്ടണത്തിന്റെ സ്ഥാനം.
2010 ലെ സെൻസസി ജനസംഖ്യ 563 ആയി കണക്കാക്കിയിരിക്കുന്നു.
ശിഷ്മാരെഫ് 1821 ൽ നാമകരണം ചെയ്തത്  റഷ്യൻ രാജകീയ നാവികസേനയുടെ ലെഫ്.
ഓട്ടോവോൺ കോട്സെബ്യൂ (Otto von Kotzebue) വിന്റ പര്യവേക്ഷണകാലത്താണ്.
ക്യാപ്ററൻ ഗ്ലെബ് ശിഷ്മാരിയോവ് (Gleb Shishmaryov) ഇദ്ദഹത്തോടൊപ്പം പര്യവേക്ഷണത്തിൽ കൂടെയുണ്ടായിരുന്നു.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ വിസ്തൃതി 7.3 സ്ക്വയർ മൈലാണ് (19 km2).
പട്ടണത്തിന്റെ മൊത്തം വിസ്തീർണ്ണത്തിൽ 2.8 സ്ക്വയർ മൈൽ പ്രദേശം കരഭാഗവും ബാക്കി 4.5 സ്ക്വയർ മൈൽ പ്രദേശം (61.62 ശതമാനം ഭാഗം) വെള്ളവുമാണ്.
ശിഷ്മാരെഫ് പരമ്പരാഗതമായി ഒരു ഇനുപ്യാക് (Inupiaq) എസ്കിമോ ഗ്രാമം ആണ്.
വേട്ടയാടലാണ് ഗ്രാമവാസികളിൽ കൂടുതലാളുകളുടെയും ജീവനോപാധി.
കടൽ സസ്തനികളായ ഊഗ്രുക്ക് (ഒരുതരം സീൽ) വാൽറസ് (മറ്റൊരു തരം സീൽ), മീൻ, ടാർമിഗാൻ (ptarmigan) പോലുള്ള പക്ഷികൾ, കരിബ്യൂ (കാട്ടു റെയിൻഡീയർ), കടമാൻ (moose) എന്നിവയേയും ഇവർ ഭക്ഷണമാക്കാറുണ്ട്.
ഉന്നതനിലവാരമുള്ള സീൽ എണ്ണയ്ക്ക് പ്രസിദ്ധമാണ് ശിഷ്മാരെഫ്.
സിച്യുജ്ഫല് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
സിച്യുജ്ഫല് (Zichyújfalu) അപരനാമം: [[Image:|180px|]] 47°07′48″N 18°40′12″E ﻿ / ﻿ 47.12991°N 18.67002°E ﻿ / 47.12991; 18.67002 ഭൂമിശാസ്ത്ര പ്രാധാന്യം ഗ്രാമം രാജ്യം ഹംഗറി പ്രവിശ്യ ഫെജേർ ഭരണസ്ഥാപനങ്ങൾ ' വിസ്തീർണ്ണം 10.82 ചതുരശ്ര കിലോമീറ്റർ ജനസംഖ്യ 941 ജനസാന്ദ്രത 87/ ച.
മീ കോഡുകൾ • തപാൽ • ടെലിഫോൺ 8112 +36 22 സമയമേഖല UTC +1 പ്രധാന ആകർഷണങ്ങൾ Coat of Arm Zichyújfalu
സിച്യുജ്ഫല് - ( Zichyújfalu ) ഹംഗറിയിലെ ഒരു ചെറുഗ്രാമമാണ്.
അവലംബം സിച്യുജ്ഫല് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സിജി കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Siji_Krishnan
ശ്രദ്ധേയയായ ഒരു കേരളീയ ചിത്രകാരിയാണ് സിജി കൃഷ്ണൻ (ജനനം :1983).
മാവേലിക്കര രാജാ രവിവർമ്മ കോളേജിൽ നിന്ന് ചിത്രകലയിൽ ബിരുദവും ഹൈദരാബാദ് സരോജിനി നായിഡു സ്കൂൾ ഓഫ് ഫൈൻ ആർട്സിൽ നിന്ന് ബിരുദാനന്തര ബിരുദവും നേടി.
കൊച്ചി,മുംബൈ, ബാംഗ്ലൂർ, ഡൽഹി എന്നിവടങ്ങളിൽ ചിത്ര പ്രദർശനം നടത്തിയിട്ടുണ്ട്.
2003 ലെ കേരള ലളിത കലാ അക്കാദമി ചിത്ര പ്രദർശനത്തിൽ പങ്കെടുത്തിട്ടുണ്ട്.
പെറ്റേണൽ ഇൻസ്റ്റിങ്റ്റ്സ് 0+0=0 മൈ ഫൈദേഴ്സ് മാത്തമാറ്റിക്സ് ഹെർ വർക്ക് ഈസ് നെവർ ഡൺ അൺഫെയ്ത്ത്ഫുള്ളി യുവേഴ്സ് കൊച്ചി-മുസിരിസ് ബിനലെയിൽ
അച്ഛനും മകളും തമ്മിലുള്ള ബന്ധത്തെ ചിത്രീകരിക്കുന്ന 'ലുല്ലബി സീരിസിലെ' മൂന്ന് ചിത്രങ്ങളും വിങ്സ് എന്ന സെൽഫ് പോർട്രെയിറ്റുമാണ് പ്രദർശിപ്പിച്ചിരിക്കുന്നത്.
ലുല്ലബി സീരിസിന്റെ പശ്ചാത്തലം പൂജ്യം എന്ന അക്കം കൊണ്ടു നിറച്ചിരിക്കുന്നു.
വിങ്സ് എന്ന സെൽഫ് പോർട്രെയിറ്റിൽ ചിറക് വിരിച്ച് കിടക്കുന്ന ഒരു പെൺകുട്ടിയെ വരച്ചിരിക്കുന്നു.
നേപ്പാളിൽ നിന്നുള്ള റൈസ് പേപ്പറിൽ ജലച്ചായം ഉപയോഗിച്ചാണ് ഇവ വരച്ചിരിക്കുന്നത്.
അവലംബം ↑ {{ cite journal }} : | access-date= requires | url= ( help ) ; Unknown parameter | month= ignored ( help ) CS1 maint: date and year ( link )
സിജി തോമസ് ഇംഗ്ലീഷ് വിലാസം https://ml.wikipedia.org/wiki/Siji_thomas
മലയാളചലച്ചിത്രങ്ങളിലെ വസ്ത്രാലങ്കാരകയാണ് സിജി തോമസ് .
2013ലെ വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം 2013 ആമേൻ എന്ന ചിത്രത്തിലൂടെ നേടി.
സിങ്ങ് സ്റ്റ്രീറ്റ്
ജോൺ കാർനി സംവിധാനവും, കൊ-പ്രൊഡ്യൂസും ചെയ്ത ഒരു ഇംഗ്ലീഷ് മ്യൂസിക്കൽ കോമഡി-ഡ്രാമ സിനിമയാണ് സിങ്ങ് സ്റ്റ്രീറ്റ് .
ലൂസി ബോയ്ന്ടൺ, മരിയ ഡോയിൽ കെന്നെഡി, ജാക്ക് റെയ്നർ, കെല്ലി തോർന്ട്ടൺ, ഫെർഡിയ വാൽഷ് പീലോ എന്നിവരാണ് ഈ സിനിമയിലെ പ്രധാന കഥാപാത്രങ്ങൾ.
ഒരു പെൺകുട്ടിയ തന്നോട് ചേർക്കാൻ ഒരു കുട്ടി തുടങ്ങുന്ന മ്യൂസിക്കൽ ബാന്റിന്റെ കഥയാണ് സിനിമ.
2016 ജനുവരി 24 ന് സുന്ദൻസ് ഫിലിം ഫെസ്റ്റ്‍വലിൽ വച്ച് ലോക ശ്രദ്ധ നേടി.
2016 മാർച്ച് 17ന് ഐർലാന്റിലാണ് ആദ്യ പ്രദർശനം, പിന്നീട് ഏപ്രിൽ 15ന് യു.എസിലും, മെയ് 20 -ന് യുണൈറ്റഡ് കിണ്ടത്തിലും പ്രദർശിപ്പിച്ചു.
1985 -ലെ സൗത്ത് ഇന്നർ സിറ്റിയായ ദുബ്ലിനിലെ, റോബേർട്ട് ലോവ്ലർ ( എയ്ഡൻ ഗില്ലെൻ) തന്റെ ആർക്കിടെക്കച്ചർ പരിശീലനവും, വിവാഹവും, മദ്യപാനവും, പുകവലിയുംമൂലം ജീവിതം വഴിമുട്ടുകയാണ്.
അപ്പോഴാണ് തന്റെ കുടുംബത്തിൽ  പണം ലാഭിക്കാനായി ചെറിയ മകനായ കോണറിനെ ( ഫെർഡിയ വാൽഷ് പീലോ) ഉയർന്ന ഫീസ് കൊടുക്കേണ്ട വിദ്യാലയത്തിൽ നിന്ന് സൗജന്യമായുള്ള സർക്കാർ സ്ക്കൂളായ സിങ്ങ് സ്റ്റ്രീറ്റ് സി.ബി.എസിലേക്ക്  മാറ്റുന്നതായി അറിയിക്കുന്നത്.
പിന്നീട് ആ സ്ക്കൂളിന്റെ പുറത്ത് റഫീന ( ലൂസി ബോയ്ല്ടോൺ) എന്ന പെൺകുട്ടിയെ കാണുകയും, റഫീനയെ ത്രസിപ്പിക്കാനായി തന്റേതായ സംഗീത ബാന്റ് നിർമ്മിക്കുന്നതാണ് കഥ.
അതിനായി കോണറിന് ആ സ്ക്കൂളിൽ തന്നെ കൂട്ടുകാരെ കിട്ടുന്നു.
അവരെല്ലാവരും ചേർന്ന് തന്റെ സംഗീത ബാന്റിനെ വലുതാക്കുകയും റഫീനയും, അതിന്റെ ഭാഗമാകുകയും ചെയ്യുന്നു.
ഏട്ടനായ ബ്രെന്ഡൻ ( ജാക്ക് റെയ്നർ) ആണ് കോണറിനെ എപ്പോഴും സഹായിക്കുകയും, നിർദ്ദേശങ്ങൾ നൽകുകയും, തന്റേതായ പാത കെട്ടിപ്പൊക്കുവാൻ പഠിപ്പിക്കുന്നതും.
ആ ബാന്റിന്റെ നിർമ്മാണത്തോടെ കോണർ സ്ക്കൂളിൽ നേരിടുന്ന പ്രശ്നങ്ങളും സിനിമയുടെ പ്രധാന ഭാഗങ്ങളാണ്.
റഫീനയുടെ അഭിലാഷം ലണ്ടണിലേക്ക് പോയി അവിടെ ഒരു മോഡലാകണമെന്നാണ്, അതോടെ കോണറിന്റെയും ആഗ്രഹം അതായി മാറുന്നു.
വർദ്ധിച്ചുവരുന്ന കുടുംബപ്രശ്നങ്ങളുമായി ഒത്തുചേരാനാകാതെ, റഫീനയോടൊപ്പം റഫീനയുടെ ആഗ്രഹം സഫലമാക്കാനും, ലണ്ടണിൽ പുതിയൊരു ജീവിതം നയിക്കാനുമായി കടൽ താണ്ടി പോകുന്നതാണ് കഥാന്ത്യം.
എല്ലായ്പ്പോഴും, കൂടെയുണ്ടായിരുന്ന ഏട്ടനാണ് അവരെ അക്കരയെത്തിച്ചത്.
സഹോദരന്മാർ തമ്മിലുള്ള തീവ്ര ബന്ധത്തേയും, എടുത്തു കാണിക്കുന്നതാണ് സിങ്ങ് സ്റ്റ്രീറ്റ്.
സമർപ്പണം
ലോകത്തെ എല്ലാ സഹോദരന്മാർക്കായിട്ടാണ്  സിനിമ സമർപ്പിച്ചിരിക്കുന്നത്.
കാസ്റ്റ് പ്രൊഡക്ഷൻ
സിജിസ്മൺഡ് ടാൽബെർഗ് ഇംഗ്ലീഷ് വിലാസം https://ml.wikipedia.org/wiki/Sigismond_Thalberg സിജിസ്മൺഡ് ടാൽബെർഗ്, 1841.
പ്രമുഖനായ ഒരു ഓസ്ട്രിയൻ പിയാനോ വിദഗ്ദ്ധനും രചയിതാവുമായിരുന്നു സിജിസ്മൺഡ് ടാൽബെർഗ് (8 ജനുവരി 1812 – 27 ഏപ്രിൽ 1871) ജീവിതരേഖ
സ്വിറ്റ്സർലാന്റിലെ ജനീവയിൽ 1812-ൽ ജനിച്ചു.
1822-ൽ വിയന്നയിലെത്തിയ ടാൽബെർഗ് അവിടെ നിന്നാണ് വിദ്യാഭ്യാസം നേടിയത്.
1826-ൽ ഒരു പിയാനിസ്റ്റ് എന്ന നിലയിൽ അരങ്ങേറ്റം നടത്തുകയും 1828-ൽ ആദ്യത്തെ രചനയായ എ ഫന്റാസിയാ ഓൺ എയേഴ്സ് ഫ്രം യുറിയന്തേ പ്രസിദ്ധീകരിക്കുകയും ചെയ്തു.
1834-ൽ ഓസ്ട്രിയൻ ചക്രവർത്തിയുടെ സദസ്സിലേക്കു ഇദ്ദേഹം തെരഞ്ഞെടുക്കപ്പെട്ടു.
വേരിയേഷൻസ് ഓൺ ഗോഡ്സേവ് ദ് ക്യൂൻ എന്ന രചനയുടെ അവതരണത്തിലൂടെ ഇംഗ്ലണ്ടിലെ ശ്രോതാക്കളുടെ പ്രശംസ നേടിയെടുത്തു.
ഇതുകൂടാതെ മറ്റ് അനേകം പിയാനോ രചനകളും ഇദ്ദേഹത്തിന്റേതായുണ്ട്.
ഫ്ളോറിൻഡ (1851) ക്രിസ്റ്റിന ഡിസൂസിയ (1855) എന്നീ ഓപ്പറകളും ടാൽബർഗിന്റെ സംഭാവനകളാണ്.
ഇറ്റലിയിലാണ് ഇദ്ദേഹം അവസാനകാലം ചെലവഴിച്ചത്.
1871 ഏ.
27-ന് ടാൽബർഗ് അന്തരിച്ചു.
അവലംബം പുറം കണ്ണികൾ Sigismund Thalberg International Study Centre Biography Archived 2005-01-18 at the Wayback Machine .
Free scores by സിജിസ്മൺഡ് ടാൽബെർഗ് in the International Music Score Library Project www.kreusch-sheet-music.net — Free Scores by Sigismond Thalberg First part of a recording of Thalberg's marche funebre Second part of a recording of Thalberg's marche funebre കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ സിജിസ്മൺഡ് (1812 - 71) ടാൽബെർഗ്, സിജിസ്മൺഡ് (1812 - 71) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സിങ്ക്രോട്രോൺ ഇംഗ്ലീഷ് വിലാസം https://ml.wikipedia.org/wiki/Synchrotron
സൈക്ലോട്രോണിൽനിന്ന് രൂപപ്പെടുത്തിയെടുത്ത ഒരു പ്രത്യേകതരം കണികാത്വരിത്രമാണ് സിങ്ക്രോട്രോൺ .
ഇതിൽ കണികകളെ ഒരു അടഞ്ഞ വൃത്താകൃതിയിൽ കറക്കാനായി ഉപയോഗിക്കുന്ന കാന്തിക മണ്ഡലം സമയബന്ധിതമാക്കുകയും കണികാ രശ്മിയെ അതിന്റെ വർദ്ധിച്ചുവരുന്ന ഗതികോർജ്ജത്തിന് അനുരൂപമാക്കുകയും (സിങ്ക്രണൈസ് ചെയ്യുകയും) ചെയ്തിരിക്കുന്നു.
വളരെ വലിയ കണികാത്വരിത്രങ്ങൾ നിർമ്മിക്കുവാനുള്ള ആശയം സിങ്ക്രോട്രോണിൽനിന്നാണ് ഉരിത്തിരിഞ്ഞുവന്നത്.
ഇതിൽ കണികകളെ വളയ്ക്കുന്നതും രശ്മിയെ ഫോക്കസ്ചെയ്യുന്നതിനും ത്വരണത്തിനുമുള്ള ഘടകങ്ങൾ വേറെ വേറെ ഉപയോഗിച്ചിരിക്കുന്നു.
ഏറ്റവും ശക്തിമത്തായ ആധുനിക കണികാത്വരിത്രങ്ങളെല്ലാം സിങ്ക്രോട്രോണിന്റെ രൂപകല്പനയാണ് പിൻതുടരുന്നത്.
ഏറ്റവും വലിയ സിങ്ക്രോട്രോൺ കണികാത്വരിത്രമാണ് ലാർജ് ഹാഡ്രോൺ കൊളൈഡർ .
ഇതിന് 27 കിലോമീറ്റർ ചുറ്റളവുണ്ട്.
ഇത് സ്വിറ്റ്സർലണ്ടിലെ ജനീവയിലാണ് സ്ഥിതിചെയ്യുന്നത്.
2008 ൽ യൂറോപ്യൻ ഓർഗനൈസേഷൻ ഫോർ ന്യൂക്ലിയാർ റിസർച്ച് (CERN) ആണ് ഇത് നിർമ്മിച്ചത്.
1944 ൽ വ്ലാദിമർ വെക്സെർ ആണ് സിങ്ക്രോട്രോൺ കണ്ടുപിടിച്ചത്.
എന്നാൽ 1945 ൽ എഡ്വിൻ മാക്മില്ലൻ ആദ്യത്തെ സിങ്ക്രോട്രോൺ നിർമ്മിച്ചു.
അദ്ദേഹം സ്വന്തമായി സിങ്ക്രോട്രോൺ എന്ന ആശയം വികസിപ്പിക്കുകയായിരുന്നു.
ആദ്യത്തെ പ്രോട്ടോൺ സിങ്ക്രോട്രോൺ രൂപകൽപ്പന ചെയ്തത് 1952 ൽ സർ മാർക്കസ് ഒലിഫന്റ് ആണ്.
സിചുവാൻ ഭീമൻ പാണ്ട സങ്കേതങ്ങൾ ഇംഗ്ലീഷ് വിലാസം https://ml.wikipedia.org/wiki/Sichuan_Giant_Panda_Sanctuaries
ചൈനയിലെ സിചുവാൻ പ്രവിശ്യയിൽ സ്ഥിതിചെയ്യുന്ന ലോക പ്രശസ്തമായ ഒരു വന്യജീവിസങ്കേതമാണ് സിചുവാനിലെ സിചുവാൻ ഭീമൻ പാണ്ട സങ്കേതം.
വംശനാശഭീഷണി നേരിടുന്ന ഒരു സുപ്രധാന മൃഗമാണ് ഭീമൻ പാണ്ട .
ലോകത്തിലെ ഭീമൻ പാണ്ടകളിൽ 30%-ത്തിലധികവും ഇവിടയാണ് അധിവസിക്കുന്നത്.
ഇവയുടെ ഒഅരു പ്രധാന വംശവർദ്ധന കേന്ദ്രവും കൂടിയാണ് ഈ വനമേഖലകൾ.
ക്വിയോങ്ലായ്(Quionglai) ജിയാജിൻ(Jiajin) എന്നീ മലനിരകളിലായ് വ്യാപിച്ചുകിടക്കുന്ന 7 സംരക്ഷിത വനങ്ങളും 9 സീനിക് പാർകുകളും കൂടിച്ചേരുന്നതാണ് സിചുവാൻ ഭീമൻ പാണ്ട സങ്കേതങ്ങൾ.
9245 ചതുരശ്ര കിലോമീറ്ററാണ് ഇതിന്റെ ആകെ വിസ്തൃതി.
ഭീമൻപാണ്ടയെ കൂടാതെ ചെമ്പൻ പാണ്ട , ഹിമപ്പുലി , മേഘപ്പുലി തുടങ്ങിയ ജീവികൾക്കും അഭയസ്ഥാനമാണിവിടം.
വൈവിധ്യമാർന്ന വളരെയധികം സസ്യങ്ങളും ഈ വനങ്ങളിലുണ്ട്.
പുറത്തേക്കുള്ള കണ്ണികൾ UNESCO description of the site Wolong Panda Club Archived 2007-08-22 at the Wayback Machine .
Pandas !
Archived 2005-04-02 at the Wayback Machine .
30°49′59″N 103°00′00″E ﻿ / ﻿ 30.833°N 103.000°E ﻿ / 30.833; 103.000 ↑ {{ cite web }} : Missing or empty | title= ( help )
സിജ റോസ്
മലയാളം , തമിഴ് എന്നീ ഭാഷകളിലെ ചലച്ചിത്രങ്ങളിലൂടെ ശ്രദ്ധേയയായ ഒരു അഭിനേത്രിയും അവതാരകയുമാണ് സിജ റോസ് .
ഒമാന്റെ തലസ്ഥാനമായ മസ്കറ്റിൽ സ്ഥിതിചെയ്യുന്ന അൽ വാഡി അൽ കബീർ സ്കൂളിലാണ് സിജാ റോസ് പഠിച്ചിരുന്നത്.
പിന്നീട് പിതാവിന്റെ പാത പിന്തുടർന്നുകൊണ്ട് മുംബൈയിൽ പത്രപ്രവർത്തന പഠനം പൂർത്തിയാക്കി.
മുംബൈയിലെ പഠനത്തിനുശേഷം സിജാ റോസ് കേരളത്തിലെത്തി.
അക്കാലയളവിൽ ചില പരസ്യ ചിത്രങ്ങളിൽ അഭിനയിക്കുവാനും മോഡലിംഗ് ചെയ്യുവാനും അവസരം ലഭിച്ചു.
2012-ൽ മഗഡി എന്ന കന്നട ചിത്രത്തിൽ അഭിനയിച്ചു.
ഉസ്താദ് ഹോട്ടൽ ആണ് സിജ റോസ് അഭിനയിച്ച ആദ്യത്തെ മലയാള ചലച്ചിത്രം.
ഈ ചിത്രത്തിൽ ദുൽക്കർ സൽമാന്റെ സഹോദരിയുടെ വേഷത്തിലാണ് സിജ അഭിനയിച്ചത്.
2012-ൽ തന്നെ കോഴി കൂവുത് എന്ന തമിഴ് ചലച്ചിത്രത്തിൽ അഭിനയിക്കുവാനും അവസരം ലഭിച്ചു.
2013-ൽ എൻട്രി,  നീകൊഞാച, അന്നയും റസൂലും എന്നീ മലയാള ചലച്ചിത്രങ്ങളിൽ അഭിനയിച്ചു.
ചലച്ചിത്രങ്ങൾ Year Title Role Language Notes 2012 മഗദി പവിത്ര Kannada Credited as Rakshita 2012 Ustad Hotel Fazeeha Malayalam 2012 Kozhi Koovuthu Thulasi Tamil 2013 Nee Ko Njaa Cha Anjali Menon Malayalam 2013 Annayum Rasoolum Lily Malayalam 2013 Entry Subaida Malayalam 2013 Masani Kavitha Tamil 2013 Kaanchi Lakshmi Malayalam 2014 Madhavanum Malarvizhiyum Malarvizhi Tamil 2014 Virgin Road Adithi Malayalam Short film 2015 Mili Raji Malayalam also assistant director 2015 Nellika Priya Malayalam 2015 Ennu Ninte Moideen Ameena Bichal Malayalam 2016 Traffic Rajeev's girlfriend Hindi also assistant director 2016 Kavi Uddheshichathu..?
Lillykutty Malayalam 2016 Rekka Mala Tamil 2017 Bairavaa Poongodi Tamil 2016 Steps - Malayalam Release delayed 2016 Ameya - Malayalam Delayed അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സിജ റോസ്
സിങ്ക്രോട്രോൺ പ്രസരണം ഇംഗ്ലീഷ് വിലാസം https://ml.wikipedia.org/wiki/Synchrotron_radiation ബെൻഡിങ് മാഗ്നറ്റിൽ നിന്നുള്ള സിങ്ക്രോട്രോൺ പ്രസരണം
പ്രകാശവേഗത്തോടടുത്ത് സഞ്ചരിക്കുന്ന, വൈദ്യുതചാർജ്ജ് ഉള്ള കണങ്ങൾക്ക് വർത്തുളപാതയിൽ ത്വരണം സംഭവിക്കുമ്പോൾ വിസരിക്കപ്പെടുന്ന വിദ്യുത്കാന്തിക പ്രസരണമാണ് സിങ്ക്രോട്രോൺ പ്രസരണം .
കണികാ ആക്സിലറേറ്ററുകളിൽ ബെൻഡിങ് മാഗ്നറ്റ്,അണ്ഡുലേറ്റർ, വിഗ്‌ളർ മുതലായവ ഉപയോഗിച്ചാണ് ഇവ സൃഷ്ടിക്കപ്പെടുന്നത്.
വിദ്യുത്കാന്തിക സ്പെക്ട്രത്തിലെ മൈക്രോവേവ് മുതൽ ഹാർഡ് എക്സ്-റേ വരെയുള്ള എല്ലാ തരംഗദൈർഘ്യങ്ങളും ഇതിൽ അടങ്ങിയിരിക്കുന്നു.
ജനറൽ ഇലക്ട്രിക് (ജി. ഇ.) കമ്പനിയുടെ ആക്സിലറേറ്ററിൽ 1946-ൽ ആണ് ആദ്യമായി കണ്ടുപിടിക്കപ്പെട്ടത്.
ഇന്ന് ഇത് ഗവേഷണരംഗത്തും വ്യാവസായിക രംഗത്തും ഒരു പോലെ ഉപയോഗിക്കപ്പെടുന്നു.
പൾസാർ വിന്റ് നെബുലകളും മറ്റും സിങ്ക്രോട്രോൺ പ്രസരണങ്ങൾ സൃഷ്ടിക്കുന്നതിനാൽ ജ്യോതിശാസ്ത്രരംഗത്തും ഈ പഠനങ്ങൾ പ്രസക്തമാകുന്നു.
ഇന്ത്യയിൽ ആണവോർജ്ജ വകുപ്പിനു കീഴിലുള്ള രാജാ രാമണ്ണ സെന്റർ ഫോർ അഡ്വാൻസ്ഡ് ടെക്ക്നോളജി എന്ന ഗവേഷണ സ്ഥാപനത്തിൽ ഇൻഡസ്-1, ഇൻഡസ്-2 എന്നീ രണ്ട് സിങ്ക്രോട്രോണുകൾ പ്രവർത്തിക്കുന്നു.
സിങ്ക് ഹൈഡ്രോക്സൈഡ് Zinc hydroxide Zinc hydroxide
Zn (OH) 2 എന്ന രാസസൂത്രത്തോടുകൂടിയ ഒരു അജൈവ രാസ സംയുക്തമാണ് സിങ്ക് ഹൈഡ്രോക്സൈഡ് .
ഇത് സ്വാഭാവികമായും 3 അപൂർവ ധാതുക്കളായും കാണപ്പെടുന്നു: വൂൾഫിംഗൈറ്റ് (ഓർത്തോർഹോംബിക്), ആഷോവറൈറ്റ്, സ്വീറ്റൈറ്റ് (രണ്ടും ടെട്രാഗണൽ).
ലെഡ് , അലുമിനിയം , ബെറിലിയം , ടിൻ , ക്രോമിയം തുടങ്ങിയ മറ്റ് ലോഹങ്ങളുടെ ഹൈഡ്രോക്സൈഡുകൾ പോലെ, സിങ്ക് ഹൈഡ്രോക്സൈഡ് ആംഫോട്ടെറിക് ആണ് .
അങ്ങനെ അത് HCl പോലുള്ള ശക്തമായ ആസിഡിന്റെ നേർപ്പിച്ച ലായനിയിലും സോഡിയം ഹൈഡ്രോക്സൈഡ് പോലെയുള്ള ആൽക്കലിയുടെ ലായനിയിലും പെട്ടെന്ന് ലയിക്കും.
ഏതെങ്കിലും സിങ്ക് ലവണലായനിയിൽ സോഡിയം ഹൈഡ്രോക്സൈഡ് ലായനി ചേർത്തുകൊണ്ട് ഇത് തയ്യാറാക്കാം.
ഒരു വെളുത്ത അവക്ഷിപ്തം ദൃശ്യമാകും: Zn 2+ + 2 OH − → Zn(OH) 2 .
Zn 2+ ഉയർന്ന ജലസാന്ദ്രതയിൽ ഹെക്സാ-അക്വാ അയോണുകളും ജലത്തിന്റെ കുറഞ്ഞ സാന്ദ്രതയിൽ ടെട്രാ-അക്വാ അയോണുകളും രൂപീകരിക്കുന്നു.
അതിനാൽ, ഈ പ്രതിപ്രവർത്തനം ഹൈഡ്രോക്സൈഡുമായുള്ള അക്വേറ്റഡ് അയോണിന്റെ പ്രതികരണമായി എഴുതാം.
Zn 2+ (OH 2 ) 4(aq) +  OH − (aq) → Zn 2+ (OH 2 ) 3 OH − (aq) +  H 2 O (l)
അധിക സോഡിയം ഹൈഡ്രോക്സൈഡ് ചേർത്താൽ, സിങ്ക് ഹൈഡ്രോക്സൈഡിന്റെ അവശിഷ്ടം അലിഞ്ഞുചേർന്ന് സിങ്കേറ്റ് അയോണിന്റെ നിറമില്ലാത്ത ലായനിയായി മാറുന്നു: Zn(OH) 2 + 2 OH - → Zn(OH) 4 2− .
ഒരു പ്രധാന ഉപയോഗം ശസ്ത്രക്രിയാ ഡ്രെസ്സിംഗിൽ ഒരു അബ്സോർബന്റായിട്ടാണ്.
സന്ന കന്നാസ്റ്റോ ഇംഗ്ലീഷ് വിലാസം https://ml.wikipedia.org/wiki/Sanna_Kannasto
സന്ന കന്നാസ്റ്റോ (മുമ്പ്, കല്ലിയോ; 1878-1968) ഒരു ഫിന്നിഷ് കനേഡിയൻ ലേബർ ആക്ടിവിസ്റ്റും ഫെമിനിസ്റ്റുമായിരുന്നു.
എ.ടി. ഹിൽ, അകു പൈവിയോ എന്നിവരോടൊപ്പം 1900-കളുടെ തുടക്കത്തിൽ ഫിന്നിഷ് കനേഡിയൻ സോഷ്യലിസ്റ്റ് പ്രസ്ഥാനത്തിലെ സുപ്രധാന വ്യക്തികളിൽ ഒരാളായിരുന്നു അവർ.
കാനഡയിലെ ഏറ്റവും അപകടകാരിയായ പ്രക്ഷോഭകരിൽ ഒരാളായാണ് അധികാരികൾ കന്നാസ്റ്റോയെ കണക്കാക്കിയത്.
കനേഡിയൻ വോട്ടവകാശ പ്രസ്ഥാനത്തിലും അവർ സജീവമായി പങ്കെടുത്തിരുന്നു.
ഫിൻലാന്റിലെ ഗ്രാൻഡ് ഡച്ചിയിലെ യ്ലിഹാർമയിലാണ് കന്നാസ്റ്റോ ജനിച്ചത്.
1899-ൽ അമേരിക്കയിലേക്ക് കുടിയേറിയ അവർ മിഷിഗണിലെ ഹാൻകോക്കിലുള്ള സുവോമി കോളേജിൽ പഠിച്ചു.
1905-ൽ കന്നാസ്റ്റോ സോഷ്യലിസ്റ്റ് പാർട്ടി ഓഫ് അമേരിക്കയിൽ ചേർന്നുകൊണ്ട് എഴുത്തുകാരിയും പ്രഭാഷകയുമായി പ്രവർത്തിച്ചു.
രണ്ട് വർഷത്തിന് ശേഷം അവർ തന്റെ പങ്കാളിയായ ജെ.വി.കന്നാസ്റ്റോയ്‌ക്കൊപ്പം ഒണ്ടാറിയോയിലെ പോർട്ട് ആർതറിലേക്ക് താമസം മാറി.
കന്നാസ്റ്റോ തന്റെ ഇണയുടെ കുടുംബപ്പേര് ഉപയോഗിച്ചെങ്കിലും അവർ ഒരിക്കലും വിവാഹിതരായിരുന്നില്ല.
വടക്കേ അമേരിക്കയിലെ റാഡിക്കൽ ഫിന്നുകൾക്കിടയിൽ വിവാഹിതരാകാതെ ഒരുമിച്ച് ജീവിക്കുന്നത് ഒരു സാധാരണ ശീലമായിരുന്നു.
അവലംബം ↑ Aina Wilen: Fighting for the Franchise/Teacher's notes Archived 2014-01-10 at the Wayback Machine .
Mother Tongue.
Retrieved 18 January 2014.
സന്നിധാനന്ദൻ ഇംഗ്ലീഷ് വിലാസം https://ml.wikipedia.org/wiki/Sannidhanandan
മലയാള ചലച്ചിത്ര ഗായകനാണ് സന്നിധാനന്ദൻ .
ഐഡിയ സ്റ്റാർ സിംഗർ എന്ന പരിപാടിയിലൂടെയാണ് ഇദ്ദേഹം ആദ്യം ജനശ്രദ്ധ നേടിയത്.
ഗുരുവായൂർ തയ്യൂർ ചെങ്ങഴിക്കോട് നാരായണനും തങ്കമണിയുമാണ് ഇദ്ദേഹത്തിന്റെ മാതാപിതാക്കൾ.
ആഷയാണ് ഭാര്യ.
പ്രത്യേക പരിഗണന അർഹിക്കുന്ന കുട്ടികളുടെ വിദ്യാലയത്തിൽ അദ്ധ്യാപികയാണ് ആഷ.
റിയാലിറ്റി ഷോയിൽ പാട്ടുപാടാൻ എത്തും മുൻപ് ഇദ്ദേഹം ഒരു ലൈബ്രേറിയനായിരുന്നു.
തൃശൂർ കേരളവർമ കോളേജിൽ മലയാളം ബിരുദപഠനം നടത്തുകയാണ് സന്നിധാനന്ദൻ.
ഗാനങ്ങൾ "കളിയരങ്ങിലൊരു" എന്നു തുടങ്ങുന്ന ഗാനം: പുള്ളിമാൻ എന്ന ചലച്ചിത്രത്തിലേത് "തെച്ചിപ്പൂ മന്ദാരം" എന്നു തുടങ്ങുന്ന ഗാനം: ഓർഡിനറി എന്ന ചലച്ചിത്രത്തിലേത് "സൂപ്പർ ആക്ടർ" എന്നു തുടങ്ങുന്ന ഗാനം: ഭഗവാൻ എന്ന ചലച്ചിത്രത്തിലേത് "ഏകദന്തം" എന്നു തുടങ്ങുന്ന ഗാനം: സ്വർണ്ണം എന്ന ചലച്ചിത്രത്തിലേത് "ഓ നിലാമ്പലേ" എന്നു തുടങ്ങുന്നഗാനം: നല്ല പാട്ടുകാരേ എന്ന ചലച്ചിത്രത്തിൽ "ഓം കരിയേ" എന്നു തുടങ്ങുന്ന ഗാനം: ലിവിംഗ് ടുഗതർ എന്ന ചലച്ചിത്രത്തിൽ പൊൻ‌ചിലമ്പ് എന്ന ലളിതഗാനശേഖരത്തിലും ഇദ്ദേഹം ഗാനാലാപനം നടത്തിയിട്ടുണ്ട്.
വേൽ, വേൽ എന്ന ആൽബം ആർവം എന്ന തമിഴ് ചലച്ചിത്രത്തിലും ഇദ്ദേഹം ഗാനമാലപിച്ചിട്ടുണ്ട്.